Axis My India @IndiaToday Poll અનુસાર, ભાજપને 47થી 55 બેઠકો મળવાનું અનુમાન છે. કોંગ્રેસના ફાળે 13થી 20 અને અન્યોના ખાતામાં 0થી 2 બેઠકો આવી શકે છે. કાંગડામાં ભાજપને 21 બેઠકો મળી શકે છે અને કોંગ્રેસને માત્ર 4 બેઠકોથી જ સંતોષ માનવો પડે એવી શક્યતા છે. એબીપી ન્યૂઝ-સીએસડીએસ-લોકનીતિના ચૂંટણી સર્વેમાં હિમાચલ પ્રદેશમાં ભાજપ પૂર્ણ બહુમત સાથે સરકાર બનાવે એવી આશા છે. આ સર્વે અનુસાર, કોંગ્રેસને 68માંથી 29 અને ભાજપને 38 બેઠકો મળવાની આશા છે. અન્યોના ખાતામાં 0થી 1 બેઠક મળવાની આશા છે. ન્યૂઝ 24 ટુડેઝ ચાણક્ય સર્વે અનુસાર, હિમાચલમાં ભાજપને 55 બેઠકો અને કોંગ્રેસને 13 બેઠકો મળી શકે છે. ઇન્ડિયા ન્યૂઝ સીએનએક્સ સર્વે અનુસાર, ભાજપને 44થી 55 બેઠકો, કોંગ્રેસને 18થી 24 અને અન્યોને 2 બેઠકો મળી શકે છે. અહીં ભાજપનો વોટ શેર 50 ટકા અને કોંગ્રેસનો 41 ટકા રહેવાની શક્યતા છે. તો ન્યૂઝ નેશનના સર્વે અનુસાર, ભાજપને 48, કોંગ્રેસને 42 અને અન્યોને 10 બેઠકો મળવાની શક્યતા છે.